કપિલ સિબ્બલની દલીલ પર જસ્ટિસ અશોક ભૂષણે ફટકાર લગાવી હતી. ભૂષણે કહ્યું હતું કે, ‘હજુ તો કેસની સુનાવણી શરૃ નથી થઇ તે પહેલાં તેને રોકી દેવાની વાત કરવામાં આવી રહી છે. તમે કેવી રીતે કહી શકો કે કેસની સુનાવણીમાં એક વર્ષ કરતાં વધુનો સમય નીકળી જશે.’ કોર્ટે સિબ્બલને કહ્યું કે, ‘તમે તમારા બોલથી ફરી રહ્યા છો. અગાઉ તમે ડિસેમ્બર મહિનામાં સુનાવણી શરૃ કરવા માટે તૈયાર થઇ ગયા હતા. તમે બિલકુલ હાસ્યાસ્પદ ટિપ્પણીઓ કરી રહ્યા છો. અલ્હાબાદ કોર્ટે અયોધ્યા કેસની સુનાવણી નેવું દિવસમાં પૂરી કરીને ચુકાદો આપી દીધો હતો. તો સુપ્રીમ કોર્ટમાં કેમ એવું ન થઇ શકે? સાથે જ આ મામલાને ધાર્મિક સ્થળોની સાથે પરિભાષિત ન કરવો જોઇએ.’ ઉપરાંત જસ્ટિસ ભૂષણે સિબ્બલને ટકોર પણ કરી હતી કે કોર્ટની બહાર લોકો કેવા નિવેદનો આપે છે, તેની સાથે કોર્ટને કોઇ પ્રકારની નિસબત નથી.